“โรบินฮู้ด” จับมือ “เซ็นทรัล เรสตอรองส์” ยก 7 ร้านแบรนด์ดังขึ้นแพลตฟอร์ม
“โรบินฮู้ด” จับมือ “เซ็นทรัล เรสตอรองส์” ยก 7 ร้านแบรนด์ดังขึ้นแพลตฟอร์ม
23 ก.พ. 2564

“โรบินฮู้ด” แพลตฟอร์มฟู้ดเดลิเวอรีสัญชาติไทย มุ่งมั่นช่วยเหลือคนตัวเล็กทั้งร้านค้าและไรเดอร์ที่ได้รับผลกระทบจากสภาพเศรษฐกิจในปัจจุบัน ล่าสุด ร่วมกับ บริษัท เซ็นทรัล เรสตอรองส์ กรุ๊ป จำกัด (ซีอาร์จี) หนึ่งในผู้นำอาหารเครือข่ายของประเทศไทย นำ 7 แบรนด์ร้านอาหารยอดนิยมในเครือซีอาร์จี ได้แก่ มิสเตอร์ โดนัท (Mister Donut), อานตี้ แอนส์ (Auntie Anne’s), เปปเปอร์ ลันช์ (Pepper Lunch), ชาบูตง ราเมน (Chabuton), โคล สโตน ครีมเมอร์รี่ (Cold Stone Creamery), เกาลูน (Kowlune) และสลัดแฟคทอรี่ (Salad Factory) ขึ้นแพลตฟอร์มโรบินฮู้ด ก่อนขยายสู่แบรนด์ยอดนิยมอื่น ๆ ในเครือซีอาร์จีต่อไป เพื่อเพิ่มทางเลือกที่หลากหลายให้กับลูกค้าทุกเซ็กเมนต์ โดยความร่วมมือในครั้งนี้นับเป็นการชวน “คนตัวใหญ่” มาร่วมเป็นพลังสำคัญในการช่วยเหลือ “คนตัวเล็ก” ไม่ว่าจะเป็นช่วยเพิ่มโอกาสเสริมงานสร้างรายได้ให้กับไรเดอร์ และพนักงานร้านอาหารในเครือซีอาร์จี รวมถึงเพิ่มโอกาสให้ร้านค้าเล็ก ๆ ได้เป็นที่รู้จักในกลุ่มลูกค้าที่เข้ามาสั่งอาหารจากร้านแบรนด์ดังยอดนิยมผ่านโรบินฮู้ดได้อีกทางหนึ่ง อันจะนำไปสู่การสร้างให้เกิด ecosystem แห่งการช่วยเหลือที่สมบูรณ์และแข็งแรงยิ่งขึ้นในที่สุ